“ኦርቶዶክሳዊት ተዋሕዶ ቤተ ክርስቲያንን አስተምህሮዋን እንጠንቅቅ፤ ድርሻችንን እንወቅ!” በሚል መሪ ቃል በማኅበረ ቅዱሳን የአውሮፓ ማዕከል የጀርመን ን/ማዕከል የተዘጋጀ ዐውደ ርእይ ከነሐሴ ፬ እስከ ፮ ቀን ፳፻፲ ዓ.ም. በጀርመን ሀገር በፍራንክፈርት ከተማ ተካሄደ።
ዐውደ ርእዩን በጸሎት የከፈቱት ብፁዕ አቡነ ዲዮናስዮስ የአውሮፓ አህጉረ ስብከት ጳጳስ ሲሆኑ በጀርመን ፍራንክፈርት ከተማ እና በአካባቢ የሚገኙ የአብያተ ከርስቲያናት አስተዳዳሪዎች፣ ተጋባዥ መምህራን እና እንግዶች ተገኝተዋል። ብፁዕነታቸው ዐውደ ርእዩን ሲከፍቱ ባስተላለፉት መልእክት ስለቤተ ክርስቲያናችን መሠረታዊ አስተምህሮ እና ወቅታዊ ችግሮች የሚያስገነዝቡ እንደዚህ ዓይነት መርሐግብራት ሊበረታቱ የሚገባቸው መሆኑን ገልፀዋል። አያይዘውም በቅርቡ የተፈጸመውን የቤተክርስቲያን አስተዳደራዊ አንድነት ለማጽናት ካህናት እና ምእመናን በርትተው መሥራት እንደሚጠበቅባቸው እና ይህንንም በፍቅር እና በመከባበር መንፈስ አብሮ በማገልገል መግለጽ ያስፈልጋል በማለት አባታዊ መመሪያ አስተላልፈዋል፡፡
ዐውደ ርእዩ “የቤተ ክርስትያን አስተምህሮ”፣ “የቤተ ክርስቲያን ሐዋርያዊ አገልግሎት”፣ “የቤተ ክርስቲያን ተጋድሎ”፣ “ምን እናድርግ” እና “ማኅበረ ቅዱሳን ማነው” የሚሉ አምስት ዐበይት ከፍሎች የነበሩት ሲሆን በእያንዳንዱ ክፍል ከፖስተር ገለጻ በተጨማሪ በቪዲዮ የተደገፉ መረጃዎች እና ማብራሪያዎች ቀርበውበታል፡፡
ከዐውደ ርዕይው በተጨማሪ ጎን ለጎን በመጋቤ ሐዲስ ምሥጢረ ሥላሴ ማናዬ ትምህርተ ወንጌል ተሰጥቷል ። እንዲሁም በትዕይንቱ ላይ ወይም በሌላ ርዕሰ ጉዳይ ጥያቄ ላላቸውም ማብራርያ ሰጥቷል። ለህጻናት እና ለአዳጊዎችም የሚሆን የትምህርት መርሐ ግብርም ተዘጋጅቶ ነበር። በሦስቱ ቀናት ውስጥ በአጠቃለይ በግምት ወደ 200 አከባቢ የሚሆኑ ምእመናን በአማርኛ የተዘጋጀውን ትዕይንት እንዲሁም 17 ሰዎች ደግሞ የጀርመንኛው ትዕይንት ተመልክተውታል።
በመጨረሻም ዐውደ ርዕዩን የተመለከቱ ጎብኚዎች በሰጡት አስጠያየት በዐውደ ርዕይው ሰፊ ትምህርት እንዳገኙ፤ በሌሎች ከተሞችን እንዲካሄድ ያላቸውን ጉጉት እና ለወደፊቱ እነዚህ መሰለል መርሐ ግብሮች ለማገዝ ዝግጁ እንደሆኑ ገልጸዋል። ይህ ዐውደ ርእይ አውሮፓ ላይ ሲካሄድ የመጀመሪያው ሲሆን በቅርቡ በጀርመን ሀገር በርሊን እና ሙኒክ ከተሞችን ጨምሮ በሌሎች የአውሮፓ ሀገራት እንደሚካሄድም ለማወቅ ተችሏል፡፡
http://eu.eotcmk.org/site/wp-content/uploads/2018/05/mk-europe-header.png 0 0 Website Team http://eu.eotcmk.org/site/wp-content/uploads/2018/05/mk-europe-header.png Website Team2018-08-30 15:24:082018-08-30 15:26:23በጀርመን ፍራንክፈርት ከተማ ዐውደ ርእይ ተካሄደ
በእንግሊዝ የ2ኛው ዙር ሐዊረ ህይወት ተካሄደ
ጁላይ 4, 2018 /in ዜና, ዜና /by Alemnew Shiferaw
በዩኬ ንዑስ ማዕከል
በኢ/ኦ/ተ/ቤ/ ክርስቲያን የሰ/ት/ቤ/ማ/ መምሪያ ማኅበረ ቅዱሳን አዉሮፓ ማዕከል የዩናይትድ ኪንግደም ንዑስ ማዕከል ያዘጋጀው የ2ኛው ዙር ሐዊረ ሕይወት መርሐግብር ሰኔ 2 ቀን 2010 ዓ.ም. በታላቋ ብሪታንያ በነቲንግሃም ከተማ በቅድስት ልደታ ለማርያም ቤተክርስቲያን ተካሄደ።
በጉባዔው ላይ ከተለያዩ የእንግሊዝ ከተሞች የተሰባሰቡ 50 ያህል ህፃናት እና ከ230 በላይ የሚሆኑ ካህናትና ምዕመናን ተሳትፈዋል። መርሐ ግብሩም በካህናት አባቶች ጸሎትና ቡራኬ ተከፍቶ የአዉሮፓ ማዕከል ምክትል ሰብሳቢ ዶ/ር በላቸው ጨከነ ለሐዊረ ህይወቱ ተሳታፊዎች ሁሉ የእንኳን ደህና መጣችሁ! መልዕክት አስተላልፈዋል። አያይዘውም ስለማኅበሩ አመሠራረት ፤ ስያሜ፤ እንዲሁም ማኅበሩ ስለሚያደርገው አስተዋፅዖ በአጭሩ አብራርተዋል።
በመቀጠል የዩኬ ን/ማዕከል አባላት መዝሙር ከቀረበ በኋላ በመጋቤ ብሉይ ቀሲስ ለማ በሱፍቃድ የሄልሲንኪ ደ አሚን አቡነ ተክለ ሃይማኖት ቤተ ክርስቲያን አስተዳዳሪ በቤተክርስቲያን ሥርዓትና አገልግሎት ዙሪያ ጥልቅ ትምህርት ተሰጥቷል። የትምህርት አቀራረብ መሠረታዊ የሆነና የምእመናንን ግንዛቤ ግምት ውስጥ ያስገባ እጅግ ጠቃሚና አስፈላጊ ትምህርት ነበር። በትምህርቱ ስለኢትዮጵያ ኦርቶዶክሳዊ ተዋህዶ ቤተክርስቲያን አስተምህሮ ፤ የአገልግሎት ሥርዓት፤ የአገልጋይና የተገልጋይ ደንብና ጥንታዊ የሆነ አደረጃጀት እንዳላትና፤ በትውፊትዋ ውስጥ በመጽሐፍ ቅዱስ እና ቅዱሳት መፃህፍት ያልተደገፈ ወይም ያልተመሳከረ ሥርዓትም ሆነ ልማዳዊ የሆነ አገልግሎት እንደሌላት ግልፅና ጥልቅ የሆነ ማስገንዘቢያ ተሰጥቷል።
ከዚህ በማስቀጠልም ይህንን ሐዊረ ሕይወት ልዩ ካደረጉት መርሐ ግብሮች መካከል በህፃናት ክፍል ተዘጋጅቶ ሕፃናቱ በጋራ መዝሙር ለጉባኤው ማቅረብና የሕጻናት የጥያቄና መልስ ዉድድር ነው። በዉድድሩ ከአንደኛ እስከ ሶስተኛ ደረጃ ለወጡ ሶስት ኅፃናት ሽልማት ተበርክቶላቸዋል። ተሳትፎ ላደረጉ ህፃናት በሙሉ በዩኬ ን/ማዕከል የተዘጋጀ የተሳትፎ ሰርተፍኬት በየአጥቢያ ቤተክርስቲያናቸው በኩል እንዲደርሳቸው ተደርጓል።
ይህ የህፃናት መርሐ ግብር ከወላጆች መርሐ ግብር በተጓዳኝ መካሄዱ ህፃናት ለቤተክርስቲያን አስተምህሮና አገልግሎት ፍላጎት እንዲኖራቸው ለማበረታታት ትልቅ አስተዋጽኦ እንደሚያደርግ ታምኖበታል።
ማኅበረ ቅዱሳን በአገር ቤት የተለያዩ አካላትን በማስተባበር ስለሠራቸው ሥራዎች በተለይም ስብከተወንጌል ባልተስፋፋባቸው የጠረፍ አህጉረ ስብከቶች አካባቢ ስለሚካሄደው የስብከተ ወንጌል ማስፋፍያ መርሐግብር እንዲሁም አብነት ት/ቤቶች እና ገዳማት በመግለጽ በቀጣይም ያሉባቸዉን ችግሮች ቀርፈው ራሳቸዉን እንዲችሉ ለማድረግ የተሠሩትን እና እየተሠሩ ያሉትን ሥራዎች በጽሑፍ፣ በድምጽ እና በምስል በማስደገፍ በንዑስ ማዕከሉ ቅዱሳት መካናት ልማትና ማኅበራዊ አገልግሎት ክፍል አቅርቧል። የዕለቱ ሁለተኛ ትምህርት የሆነዉን “ነገረ ድኅነት” በመጋቤ ሥርዓት ቀሲስ ሚካኤል ተሰጥቷል። በትምህርቱም ለመዳን መደርግ የሚገባውን ተግባርና የአተገባበር ሥርዓት በጥልቀት ተዳሷል።
በማስከተልም የሰሜን ምዕራብ አዉሮፓ ሀገረ ስብከት ተወካይ ሊቀ ኅሩያን ፍሥሐ ተፈሪ በግል የተሰማቸውን ደስታና የሀገረ ስብከቱን መልዕክት አስተላልፈዋል። ተወካዩ ሀገረስብከቱ ከማህበሩ ጋር እስካሁን ያለውን ቀና ትብብር አስገንዝበው ወደፊትም በመተባበር ሊሠሩ እንደሚገባ ገልፀዋል።
እንዲሁም በማህበረ ቅዱሳን የታላቋ ብሪታንያ ንዑስ ማዕከል ምክትል ሰብሳቢ ለጉባዔዉ ዝግጅት አስተዋጽኦ ላበረከቱ የሰሜን ምዕራብ አዉሮፓ ሀገረ ስብከት ጽ/ቤት፣ ጉባኤው ላይ ትምህርት ላስተላለፉት አባቶች እንዲሁም በለንደን እና ከለንደን ዉጭ ለሚገኙ በገንዘብ እና በተለያየ መልክ ለረዱ ድርጅቶችና፣ ምዕመናን እና ምዕመናት ምስጋና አቅርበዋል። የጉባኤው ተሳታፊዎች በተሰጡት ትምህርቶች ብዙ እውቀት እንዳገኙበት እና በአጠቃላይ መርሐ ግብሩ የተሰማቸውን ደስታ ገልጸዋል። በመጨረሻም መርሐግብሩ በኣባቶች ጸሎትና ምስጋና ተፈጽሟል።
http://eu.eotcmk.org/site/wp-content/uploads/2018/05/mk-europe-header.png 0 0 Alemnew Shiferaw http://eu.eotcmk.org/site/wp-content/uploads/2018/05/mk-europe-header.png Alemnew Shiferaw2018-07-04 18:17:442018-07-04 18:19:16በእንግሊዝ የ2ኛው ዙር ሐዊረ ህይወት ተካሄደ
በፊንላንድ ለመጀመሪያ ጊዜ ሐዊረ ሕይወት ተካሄደ።
ጁን 3, 2018 /in ዜና /by Alemnew Shiferaw
በማኅበረ ቅዱሳን አውሮጳ ማዕከል በፊንላንድ ግንኙነት ጣቢያ አስተባባሪነት የሐዊረ ሕይወት መርሐ ግብር ለመጀመሪያ ጊዜ በፊንላንድ ሄልሲንኪ ከተማ ውስጥ በሚገኘው የፊንላንድ ኦርቶዶክስ ቤተክርስቲያን የባህል ማዕከል እሑድ ግንቦት ፭ ቀን ፳፻፲ ዓ.ም ተካሄደ። በመርሐ ግብሩ ላይ የሄልሲንኪ ደብረ አሚን አቡነ ተክለ ሃይማኖት ቤተክርስቲያን ካህናትን እና ተጋባዥ መምህራንን ጨምሮ የደብሩ ሰንበት ት/ቤት መዘምራን፣ ከሄልሲንኪ እና ከሌሎችም ከተሞች የመጡ ምእመናን ተሳትፈዋል።
Read more
http://eu.eotcmk.org/site/wp-content/uploads/2018/05/mk-europe-header.png 0 0 Alemnew Shiferaw http://eu.eotcmk.org/site/wp-content/uploads/2018/05/mk-europe-header.png Alemnew Shiferaw2018-06-03 18:21:252018-06-03 18:21:25በፊንላንድ ለመጀመሪያ ጊዜ ሐዊረ ሕይወት ተካሄደ።
የሐዊረ ሕይወት መርሐ ግብራት በአገረ ኖርዌይ እና በአገረ ጣልያን
ሜይ 14, 2018 /in ዜና /by Website Team
በኖርዌይ እና በጣልያን ን/ማዕከላት
ግንቦት 6 ቀን 2010 ዓ.ም.
፪ኛው ዙር የሐዊረ ሕይወት (የሕይወት ጉዞ) መርሐ ግብር በአገረ ኖርዌይ በክርስቲያንሳንድ ከተማ ከሚያዝያ ፲፫ – ፲፬ ፳፻፲ ዓ.ም. (April 21-22, 2018) ተካሄደ፡፡
በደብረ ጽዮን ቅድስት ማርያም ቤተክርስቲያን እና በአውሮፓ ማዕከል የኖርዌይ ንዑስ ማዕከል በጋራ በተዘጋጀው በዚሁ መንፈሳዊ መርሐ ግብር ላይ በአገረ ኖርዌየ ከሚገኙ የቤተከርስቲያን ልጆችና መምህራን በተጨማሪ ከኢትዮጵያ ተጋባዥ መምህራን ተገኝተዋል። በመርሐ ግብሩ ላይ ከኤርትራ ኦርቶዶክስ ተዋሕዶ ቤተክርስቲያን ጨምሮ ከተለያዩ የኖርዌይ ከተሞች የመጡ ምዕመናን ወምዕምናት ተሳትፈዋል፡፡
Read more
http://eu.eotcmk.org/site/wp-content/uploads/2018/05/mk-europe-header.png 0 0 Website Team http://eu.eotcmk.org/site/wp-content/uploads/2018/05/mk-europe-header.png Website Team2018-05-14 10:33:462018-05-14 10:46:01የሐዊረ ሕይወት መርሐ ግብራት በአገረ ኖርዌይ እና በአገረ ጣልያን
አምስተኛው ሐዊረ ሕይወት በአገረ ጀርመን ተካሄደ
ኤፕረል 3, 2018 /in ዜና /by Website Team
በጀርመን ንዑስ ማዕከል
መጋቢት 25 ቀን 2010 ዓ.ም.
የሐዊረ ሕይወት መርሐ ግብር ለ፭ተኛ ጊዜ በጀርመን አገር ፍራንክፈርት ከተማ አቅራቢያ በክሮፍልባህ የግብፅ ቅዱስ እንጦስ ገዳም “መልካሙን ሥራችሁን አይተው በሰማያት ያለውን አባታችሁን እንዲያከብሩ ብርሃናችሁ እንዲሁ በሰው ፊት ይብራ።” (ማቴዎስ፭÷፲፮) በሚል መሪ ቃል ተካሄደ። በዚህውም ጉባኤ ብፁዕ አቡነ ሚሻኤል የቅዱስ እንጦንስ ገዳም የበላይ ጠባቂ፣ በጀርመን የኢ/ኦ/ቤ/ክ አስተዳዳሪዎች እና የሀገረ ስብከቱ ካህናትና ዲያቆናት፣ ከኢትዮጵያ እና ከሌሎች አውሮፓ ሀገራት ተጋባዥ መምህራን እንዲሁም ዘማሪያን ተገኝተዋል። በተጨማሪም 400 የሚሆኑ ምዕመናን በጉዞው ላይ ተሳትፈዋል። Read more
http://eu.eotcmk.org/site/wp-content/uploads/2018/05/mk-europe-header.png 0 0 Website Team http://eu.eotcmk.org/site/wp-content/uploads/2018/05/mk-europe-header.png Website Team2018-04-03 08:12:552018-05-14 10:07:00አምስተኛው ሐዊረ ሕይወት በአገረ ጀርመን ተካሄደ
በጀርመን የሰንበት ትምህርት ቤቶች አንድነት ተመሰረተ።
ጃንዩወሪ 21, 2018 /in ዜና /by Website Team
በጀርመን ን/ማእከል
ጥር 13 ቀን 2010 ዓ.ም.
በኢትዮጵያ ኦርቶዶክስ ተዋህዶ ቤተክርስቲያን በም/ም/ደ/አውሮፓ ሀገረ ስብከት የሰ/ት/ቤ/ማ/መምሪያ አስተባባሪነት በጀርመን የሰንበት ትምህርት ቤቶች አንድነት ተመሰረተ።
በሀገረ ስብከቱ የሰ/ት/ቤ/ማ/መምሪያ ኃላፊ መልአከ ኃይል አባ ዘድንግል አስተባባሪነት ከሰ/ት/ቤቶች አመራሮች ጋር በተካሄደው የመነሻ ስብሰባ የሰንበት ትምህርት ቤቶች አንድነት ለመመስረት የሚያስችሉ የተለያዩ ሥራዎችን የሚያከናውን አምስት አባላት ያሉት ኮሚቴ የተመረጠ ሲሆን የሰንበት ትምህርት ቤቶች አንድነት መተዳደሪያ ደንቡን ከዚህ በፊት በሰሜን አሜሪካ የተሠራውን መሠረት በማድረግና ህገ ቤተክርስቲያንን በጠበቀ መልኩ አርቅቆ የማቅረብና የማጸደቅ፥ የሰንበት ትምህርት ቤቶችን ተወካዮች ሰብስቦ የማወያየት እና የሰንበት ትምህርት ቤቶችን አባላትን ስለ አንድነቱ ዓላማ እንዲረዱ የማድረግ ተግባራትን በኃላፊነት እንዲመራ ለኮሚቴውም ተስጥቶት ነበር። Read more
http://eu.eotcmk.org/site/wp-content/uploads/2018/05/mk-europe-header.png 0 0 Website Team http://eu.eotcmk.org/site/wp-content/uploads/2018/05/mk-europe-header.png Website Team2018-01-21 13:34:262018-01-21 13:36:42በጀርመን የሰንበት ትምህርት ቤቶች አንድነት ተመሰረተ።
በአውሮፓ የሕፃናት እና ታዳጊዎች ሥርዓተ ትምህርት ተመረቀ
ኖቬምበር 23, 2017 /in ዜና /by Website Team
በእንግሊዝ ንዑስ ማእከል
ኅዳር 13 ቀን 2010 ዓ.ም.
በምረቃ ሥርዓቱ ላይ የተገኙ የሰሜን ምዕራብ አውሮፓ ሀገረ ስብከት ሠራተኞች እና ካህናት በከፊል
በኢትዮጵያ ኦርቶዶክስ ተዋሕዶ ቤተ ክርስቲያን ሰ/ት/ቤ/ማ/መ/ ማኅበረ ቅዱሳን አውሮፓ ማእከል የተተኪ ትውልድ ሥልጠና ክፍል አስተባባሪነት የተዘጋጀ ከኢትዮጵያ ውጪ የሚኖሩ ሕፃናት እና ታዳጊዎችን ለማስተማር የሚያግዝ ሥርዓተ ትምህርት በእንግሊዝ አገር በለንደን ከተማ በደብረ ገነት ቅድስት ሥላሴ ቤተ ክርስቲያን ኅዳር ፫ ቀን ፳፻፲ ዓ.ም ተመረቀ፡፡ Read more
http://eu.eotcmk.org/site/wp-content/uploads/2018/05/mk-europe-header.png 0 0 Website Team http://eu.eotcmk.org/site/wp-content/uploads/2018/05/mk-europe-header.png Website Team2017-11-23 08:08:082017-11-23 11:18:41በአውሮፓ የሕፃናት እና ታዳጊዎች ሥርዓተ ትምህርት ተመረቀ
በጀርመን ኑረንበርግ ዐውደ ርእይ እና የስብከተ ወንጌል መርሐግብር ተካሄደ
ኦክተውበር 30, 2017 /in ዜና /by Website Team
በጀርመን ንዑስ ማእከል
ጥቅምት 20 ቀን 2010 ዓ.ም.
በደቡባዊቷ የጀርመን ከተማ ኑረንበርግ ጥቅምት 11 እና 12፣ 2010 ዓ.ም “አብረን እንሥራ ለውጥ እናመጣለን” በሚል መሪ ቃል የዐውደ ርእይ እና የስብከተ ወንጌል መርሐግብር ተካሄደ። ይህንን በማኅበረ ቅዱሳን የአውሮፓ ማእከል የጀርመን ንዑስ ማእከል ከኑረንበርግ ቅድስት ሥላሴ ቤተ ክርስቲያን ሰበካ ጉባኤ ጋር በመተባበር ያዘጋጀውን ፍኖተ ቤተከርስቲያን፣ ገዳማት እና የአብነት ትምህርት ቤቶች እና ማኅበረ ቅዱሳን የሚሉ ሦስት ትዕይንቶች የተከፋፈለውን ዐውደ ርእይ ከ150 በላይ ምእመናን ጎብኝተውታል። በተለይም የዐውደ ርእዩ ዋና ጉዳይ በሆነው የኢትዮጵያ ገዳማትና የአብነት ትምህርት ቤቶች ለእምነትና ለታሪክ መጠበቅ እና ለዕውቀት፣ ትውፊትና ባሕል ከትውልድ ወደ ትውልድ መሸጋገር ያበረከቱትና እያበረከቱት ያለው አስተዋኦ እንዲሁም አሁን ያሉበት ወቅታዊ ችግሮቻቸው ላይ ሰፊ ገለጻ ተደርጓል። በተጨማሪም ችግሮቹን ለመፍታት በመላው ዓለም በተለይም በአውሮፓ ያሉ ምእመናን በማኅበረ ቅዱሳን አስተባባሪነት አስተዋፅዖ እያደረጉባቸው ያሉትን በርካታ ጊዜያዊ እና ዘላቂ መፍትሔዎች በቪዲዮ በታገዘ ማብራሪያ ለተመልካች ቀርበዋል። በሁለቱ ቀናት በነበረው የስብከተ ወንጌል መርሐግብርም በመርጌታ ይቻለዋል ጎሽሜ እና በቀሲስ ዶ/ር ያብባል ሙሉዓለም አገልግሎትን የተመለከቱ ትምህርቶች ሰጥተዋል። Read more
http://eu.eotcmk.org/site/wp-content/uploads/2018/05/mk-europe-header.png 0 0 Website Team http://eu.eotcmk.org/site/wp-content/uploads/2018/05/mk-europe-header.png Website Team2017-10-30 10:34:302017-10-30 10:36:06በጀርመን ኑረንበርግ ዐውደ ርእይ እና የስብከተ ወንጌል መርሐግብር ተካሄደ
በኮፐንሀገን የደብረ ምሕረት ቅዱስ አማኑኤል ቤተ ክርስቲያን ዐቢይ የአዲስ ዓመት መንፈሳዊ ጉባኤ አካሄደ።
ሴፕቴምበር 20, 2017 /in ዜና /by Website Team
በዴንማርክ ግንኙነት ጣቢያ
መስከረም 10 ቀን 2010 ዓ.ም.
ባሳለፍነው ቅዳሜ መስከረም 6 እና እሑድ መስከረም 7 ቀን 2010 ዓ.ም. (September 16 and 17 /2017) በዴንማርክ ኮፐንሀገን የደብረ ምሕረት ቅዱስ አማኑኤል ደብር የአዲሱን ዓመት ክብረ በዓል ምክንያት በማድረግ ዐቢይ የርእሰ አውደ ዓመት ጉባኤ አድርጓል። የጉባኤውም መሠረታዊ ዓላማ በሥራ፣ በትምህርት እና በተለያዩ የኑሮ ሁኔታዎች ከአገር ርቀው ያሉ “ዝርዋን ምዕመናንን” ሀገራቸውን ባህላቸውን ይልቁንም ሃይማኖታቸውን በቤተክርስቲያናቸው በኩል እንዲያውቁ ለማስቻል እና በቋሚነት ሊገለገሉ የሚችሉበትን አጥቢያ ቤተ ክርስቲያን መፍትሄም ለመፈለግ ጭምር መሆኑ ተገልጿል። Read more
http://eu.eotcmk.org/site/wp-content/uploads/2018/05/mk-europe-header.png 0 0 Website Team http://eu.eotcmk.org/site/wp-content/uploads/2018/05/mk-europe-header.png Website Team2017-09-20 17:48:492017-09-20 17:53:34በኮፐንሀገን የደብረ ምሕረት ቅዱስ አማኑኤል ቤተ ክርስቲያን ዐቢይ የአዲስ ዓመት መንፈሳዊ ጉባኤ አካሄደ።
ሀገረ ስብከቱ ፬ኛ ዓመታዊ ጠቅላላ ጉባኤውን አካሄደ።
ሴፕቴምበር 14, 2017 /in ዜና /by Website Team
በጀርመን ንዑስ ማእከል
መስከረም 3 ቀን 2010 ዓ.ም.
በኢትዮጵያ ኦርቶዶክስ ተዋሕዶ ቤተ ክርስቲያን በምሥራቅ፣ ምዕራብና ደቡብ አውሮፓ ሀገረ ስብከት ፬ኛ ዓመታዊ ጠቅላላ ጉባኤውን ዓርብ ነሐሴ 26 እና ቅዳሜ ነሐሴ 27 ቀን 2009 ዓ/ም የሀገረ ስብከቱ መቀመጫ በሆነችው በጀርመኗ ሮሰልስሀይም ከተማ አካሄደ። በዚህ ዓመታዊ ጉባኤ የሀገረ ስብከቱ ልዩ ልዩ ሓላፊዎች፣ የአድባራት አስተዳዳሪዎችና የሰበካ ጉባኤ ተወካዮች የተገኙ ሲሆን ጉባኤው በዋናነት በሀገረ ስብከቱ፣ በአጥቢያዎች እንዲሁም በማኅበረ ቅዱሳን የአውሮፓ ማእከል የሥራ ክንውን፣ የሂሳብ ዘገባ እና የ2010 ዓ/ም የሥራ ዕቅድ ላይ ሰፊ ውይይት አድርጓል። Read more
http://eu.eotcmk.org/site/wp-content/uploads/2018/05/mk-europe-header.png 0 0 Website Team http://eu.eotcmk.org/site/wp-content/uploads/2018/05/mk-europe-header.png Website Team2017-09-14 13:54:532017-09-14 13:54:53ሀገረ ስብከቱ ፬ኛ ዓመታዊ ጠቅላላ ጉባኤውን አካሄደ።
Page 3 of 10‹12345›»
አዳዲስ ጽሑፎች
ደብረ ዘይት
(no title)
ብሥራታዊዉ መልአክ
ብሥራታዊዉ መልአክ
ብስራታዊው መልአክ
የሐዊረ ሕይወት መርሐ ግብር ከሀገረ ዴንማርክ(ኮፐንሃገን) ወደ ሀገረ ስዊድን (ሉንድ)
ግቢ ጉባኤ
ቡሄ
በእንግሊዝ ሀገር የቨርችዋል ግቢ ጉባኤ ተማሪዎች ተመረቁ
የዐቢይ ጾም ሳምንታት (ለሕፃናት) – ክፍል አራት
የዐቢይ ጾም ሳምንታት (ለሕፃናት) : – ክፍል ሦስት
የዐቢይ ጾም ሳምንታት (ለሕፃናት) – ክፍል ሁለት
ዐቢይ ጾም ለሕጻናት
የጥምቀት በዓል በዮርዳኖስ ወንዝ
ወለደነ ዳግመ እማይ ወእመንፈስ ቅዱስ፣ ዳግመኛም ከውሃነ ከመንፈስ ወለደን።
የጽሑፎች ማውጫ – በወራት
የጽሑፎች ማውጫ – በወራት Select Month March 2023 (1) February 2022 (4) September 2021 (1) August 2021 (3) April 2021 (2) March 2021 (2) January 2021 (3) October 2020 (1) September 2020 (1) August 2020 (1) July 2020 (1) June 2020 (1) May 2020 (1) April 2020 (3) March 2020 (4) January 2020 (4) December 2019 (3) November 2019 (1) September 2019 (4) April 2019 (3) January 2019 (2) December 2018 (1) November 2018 (1) August 2018 (1) July 2018 (2) June 2018 (1) May 2018 (1) April 2018 (2) February 2018 (1) January 2018 (3) November 2017 (1) October 2017 (1) September 2017 (4) August 2017 (1) July 2017 (2) June 2017 (4) April 2017 (4) March 2017 (1) February 2017 (2) January 2017 (1) December 2016 (1) November 2016 (1) October 2016 (1) September 2016 (4) August 2016 (2) July 2016 (1) June 2016 (1) May 2016 (1) April 2016 (5) March 2016 (3) February 2016 (1) January 2016 (1) December 2015 (1) September 2015 (1) August 2015 (3) July 2015 (2) June 2015 (5) May 2015 (3) April 2015 (2) March 2015 (4) February 2015 (2) January 2015 (5) December 2014 (1) November 2014 (1) October 2014 (1) September 2014 (1) July 2014 (4) June 2014 (2) May 2014 (1) April 2014 (1) March 2014 (1) February 2014 (2) January 2014 (1) November 2013 (1) October 2013 (1) September 2013 (5) August 2013 (2) June 2013 (1) May 2013 (1) April 2013 (1) March 2013 (2) January 2013 (3) December 2012 (2) November 2012 (1) October 2012 (2) September 2012 (9) August 2012 (5) July 2012 (1) May 2012 (2) March 2012 (2) January 2012 (2) December 2011 (3) November 2011 (6)